
Z A P I S N I K

31. sjednice Vijeća Mjesnog odbora Ivanja Reka,
održane 30. listopada 2023. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 30. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Prijedlog zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana
2. Aktualna komunalna problematika
3. Korištenje prostora MS
4. Razno: izvješća, pitanja i prijedlozi



Ad 1. Prijedlog zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana

Z A K L J U Č A K
 o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana


1. Vijeće Mjesnog odbora Ivanja Reka suglasno je s prijedlogom Gradskog ureda za mjesnu samoupravu, promet, civilnu zaštitu i sigurnost za osiguravanje sredstava u svrhu provođenja Plana potreba za aktivnostima, programima i projektima unapređenja kvaliteta života građana.


1. Vijeće Mjesnog odbora Ivanja Reka predlaže da se za naredno proračunsko razdoblje osiguraju sredstva za potrebe realizacije Plana u iznosu 3.000,00 eura.

1. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.



Ad 2. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Korištenje sredstava ONRP – Božićni dani Ivanje Reke 16.12.2023.
2. Izrada PD za uređenje dijela nastavka javnog puta do nasipa – kč. 5500/1
3. Izrada PD za izgradnju dječjeg igrališta na prostoru starog vodocrplišta



Nakon rasprave Vijeće jednoglasno donosi 


Z A K LJ U Č A K
o odobrenju korištenja sredstava,
TEHNOEKSPERT TIM  d.o.o.



1. Vijeće odobrava korištenje sredstava iz razdjela Proračuna Grada Zagreba 005-02, Pozicije 279-3299 OSTALI NESPOMENUTI RASHODI POSLOVANJA Vijeća Mjesnog odbora Ivanja Reka, u svrhu najma pozornice i razglasa   za organizaciju manifestacije „Božićni dani Ivanja Reke“  u iznosu od 585,00 EUR (4.408.,00 kn) (s PDV-om) po ponudi br. 54/23j od 26.10.2023. firme TEHNOEKSPERT TIM  d.o.o. Kajfešov Brijeg 6, 10 000 Zagreb koja je sastavni dio ovog zaključka. 

2. Ovaj zaključak dostavit će se Gradskom uredu za mjesnu samoupravu na postupanje. 




Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se kao prioritet PKA 2024 uvrsti:

- izrada PD za uređenje i pošljunjčavanje nastavka javnog puta do nasipa GOK-a za kč. 5500/1 ko Resnik novi u dužini cca 200m

- u privitku označena mikrolokacija 

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se kao prioritet PKA 2024 uvrsti:

- izrada PD za izgradnju dječjeg igrališta na prostoru bivšeg vodocrpilišta kč. 5816/1 ko. Resnik novi na lokaciji Ivanjorečka cesta 80 


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 3. Korištenje prostora MS

Damir Ranec, predsjednik Vijeća Mjesnog odbora:

Ističe da su zaprimljeni zahtjevi za jednokratno i višekratno korištenje prostora Mjesne samouprave:
1. Udruga umirovljenika Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:

Z A K L J U Č A K
o jednokratnom korištenju prostora 


Vijeće Mjesnog odbora Ivanja Reka odobrava jednokratno korištenje prostora za Udrugu umirovljenika koju zastupa Željko Ranec u terminu 17.12.2023. od 16-22h


Z A K L J U Č A K
o povremenom korištenju prostora 

Vijeće Mjesnog odbora Ivanja Reka odobrava povremeno korištenje prostora za Udrugu umirovljenika koju zastupa Željko Ranec u terminima petkom od 15-18h i prva nedjelja u mjesecu od 17-22h



Ad 4. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

25.10.2023. upućen dopis prema DV Zrno s upitom oko završetka radova na izgradnji. Dobiven je odgovor da se potpisao aneks ugovora za izvođenje radova te se produžio rok do 12.01.2024. godine.

03.10.2023. upućen dopis prema VGČ i nadležnom gradskom uredu vezano za rekonstrukciju Ivanjorečke ceste od kbr. 112 od kružnog toka Mije Haleuša. Dobiven odgovor da je izrađen idejni projekt ali nije pokrenuto rješavanje imov.-pravnih odnosa.

25.10.2023. ponovno upućen dopis prema komunalnom redarstvu zbog problematike neprestanog navoženja smeća na dijelu GOK-a kod mosta u kojem se traže pojačane ophodnje redara, blokiranje prilaza s betonskim blokovima te postavljanje nadzornih kamera.


Dovršeno u 21.00 sati.

Zagreb, 30.10.2023.


Zapisnik sastavio: 
Damir Ranec



Predsjednik Vijeća Mjesnog odbora
           Ivanja Reka
Damir Ranec, mag.oec.
